open-index/open-wikipedia-markdown huggingface dataset:
Månevikler

**Månevikler** (*Eriopsela quadrana*) er en sommerfugl i gruppen av viklere (Tortricidae).  

## Utseende
En middelsstor (vingespenn 12-16 millimeter), gråbrun vikler uten slående tegninger. Forvingen har to noe utydelige, lysgrå tverrbånd og to firkantede, mørkbrune flekker ved bakkanten. Bakvingen er blekt gråbrun.

## Levevis
Larvene lever på gullris (*Solidago virgaurea*). De voksne sommerfuglene flyr i mai-juni.

## Utbredelse
Den er utbredt i Europa, unntatt lengst i sør, og finnes også i det nordlige Asia. Arten er funnet over hele Norge, men det er få funn fra Vestlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Eriopsela]]* Guenée, 1845
******** **månevikler**, *Eriopsela quadrana* (Hübner, 1813)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eriopsela_quadrana.html
* *Eriopsela quadrana* på UK Moths: https://web.archive.org/web/20111017151420/http://ukmoths.org.uk/show.php?bf=1189
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364572

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Grong videregående skole

**Grong videregående skole** (sørsamisk: **Kråangken jåarhkeskuvle**) er en offentlig videregående skole i Grong kommune i Trøndelag. Skolen har ca. 300 elever og 80 ansatte. Rektor ved skolen per 2022 er Anne Birgitte Steinsli Sklet. 

Linjer ved skolen er bygg- og anleggsteknikk, elektrofag, helse- og oppvekstfag, idrettsfag, naturbruk, og studiespesialisering. Dessuten har skolen en landslinje for sportsfiske, den eneste av sitt slag i Norge, som gir generell eller spesiell studiekompetanse med fokus på kyst-, innlands- og laksefiske.

Grong videregående skole ble etablert i 1980 med 60 elever og 3 ansatte i leide lokaler i Grong sentrum. Dagens skolebygning ble delvis tatt i bruk høsten 1985, og høsten 1986 hadde hele skolen flyttet sin virksomhet dit. Et nytt tilbygg med blant annet bibliotek, naturfaglaboratorium, auditorium og EDB-rom ble tatt i bruk høsten 1995. Skolen er forøvrig ansvarlig for driften av Indre Namdal regionråd.

## Referanser




## Eksterne lenker
*
Tor Øystein Vaaland

**Tor Øystein Vaaland** (født 1959) er en norsk prest, journalist og forfatter.

Vaaland har jobbet i Den norske kirke i to perioder, først da han i 1998 ble ordinert til prestetjeneste av biskop Rosemarie Køhn og tjenestegjorde i Ringsaker i tre år. I 2014 ble han sokneprest i Asker, før han var prost i Asker prosti (2019–2021) og kirkefagsjef i Oslo bispedømme (2022–2024). Høsten 2024 gikk han tilbake til kirkens førstelinjetjeneste som sokneprest i Grorud menighet i Oslo.

Han har vært generalsekretær i Rådet for psykisk helse 2001–2006, har hatt styreverv i Helse Øst og ble den første styrelederen i Samarbeidsrådet for tros- og livssynssamfunn Oslo (STL Oslo) ved dannelsen høsten 2021.

Han har lenge vært engasjert for fred og rettferdighet i Palestina, blant annet gjennom Den norske kirkes vennskapsarbeid med Den evangelisk-lutherske kirke i Jordan og Det hellige land. Han reiser hyppig til Midtøsten også med egne grupper.

Vaaland vokste opp i Stavanger og tok teologisk embetseksamen ved Universitetet i Oslo i 1986. Han arbeidet i mer enn ti år i NRKs nyhetsavdelinger, blant annet som vaktsjef og programleder i Dagsnytt 18, og var i en periode også journalist i Morgenbladet.

Han etablerte i 1991 den norske supporterklubben for Crystal Palace, startet bladet (fanzinet) Ørneblikket, og ble i 2001 utnevnt som æresmedlem av supporterklubben.

## Forfatterskap
* *På stengte stier. Tre vandringer gjennom dagens Israel og Palestina*, Verbum 2013
* *Intet nytt fra Vestbredden. Fortellinger fra 17 palestinske journalisters hverdag*, Kolofon 2011
* *Brev til en minister. Historier om psykisk helse og rus skrevet til* *[[Ansgar Gabrielsen]],* Gyldendal Akademisk 2007
* *Tapt smerte. En beretning om Anders M. Moens brå død 15. juni 1921*, Eget forlag 2002

## Referanser
Lundby (Vordingborg)

**Lundby** er en landsby på Sjælland i Danmark med 833 innbyggere (2023). Den ligger mellom Næstved og Vordingborg i Vordingborg kommune, Region Sjælland. Sydbanen har stasjon i Lundby. 

## Referanser




## Eksterne lenker
*
Menachem Mendel Schneerson

**Menachem Mendel Schneerson** (født 5. april 1902, død 12. juni 1994), kjent som «Lubavitcher Rebbe» eller bare som «Rebbe» blant sine tilhengere var en prominent hasidisk rabbiner som var den syvende og siste Rebbe (hasidiske leder) av Chabad-Lubavitch-bevegelsen i ortodoks jødedom. Han var den femte i en direkte slektslinje via farssiden til den tredje Chabad-Lubavitch Rebbe, Menachem Mendel Schneersohn.

I januar 1951, et år etter at hans svigerfar, rabbiner Yosef Yitzchok Schneersohn, døde, overtok han lederskapet av Chabad-Lubavitch-bevegelsen. Han beholdt denne posisjonen fram til han døde i 1994. Han utvidet bevegelsens aktiviteter verden over og grunnla et nettverk av institusjoner for å spre ortodoks jødedom blant verdens jøder. Disse inkluderte skoler, barnehager, synagoger, Chabad-hus, og andre aktiviteter, og blir administrert av *Merkos L'Inyonei Chinuch*, undervisningsavdelingen av Chabad-Lubavitch-bevegelsen.

Schneersons syn på jødisk messiasisme var kontroversielt. I løpet av hans levetid betraktet mange av hans tilhengere ham å være den jødiske Messias, og selv etter hans død var det en del som ventet for å se om han ville komme tilbake som den levende Messias.

## Referanser


## Eksterne lenker
* Biography of Menachem Mendel Schneerson
* Timeline of Menachem Mendel Schneerson 1928–1938 (PDF)
Emma Adbåge

**Emma Adbåge**, også skrevet **Emma AdBåge** (født 1982), er en svensk illustratør, barnebokforfatter og tegneserietegner. Hun har særlig skrevet og illustrert bildebøker for barn, hvorav flere har utkommet på andre språk, blant annet *Hente Joel* som ble utgitt på norsk av Mangschou i 2006. Emma Adbåge debuterte litterært allerede som 18-åring, inspirert av blant annet naboen og illustratøren Tor Morisse. 

Emma Adbåge er tvillingsøster til barnebokforfatteren og -illustratøren Lisen Adbåge.

## Bibliografi (utvalg)
### Bildebøker med tekst og illustrasjoner av Emma Adbåge
* 2001: *Mimsan och mormorn*
* 2004: *Hämta Joel*
* 2006: *Femtikronorskrämen*
* 2008: *Jag var superhjälte, säger vi!*
* 2009: *Fylla År*
* 2009: *Vi hittar Smulbert*
* 2010: *Sven sticker*
* 2010: *Leni är ett sockerhjärta*
* 2011: *Leni blir en bebis*

### Bøker for barn og unge med illustrasjoner av Emma Adbåge
* 2002: Anders Gustafsson: *Felicias storverk*
* 2003: Mårten Melin: *Mera glass i däcken*
* 2004: Mårten Melin: *Susanne och den lilla grisen*
* 2006: Ida Gamborg Nielsen: *Min minnesbok*
* 2006: Mårten Melin: *Svarta kängor med gul söm (text:)*
* 2007: Gitten Skiöld: *God morgon, Märta!*
* 2007: Mårten Melin: *Jävla Lucia*
* 2007: Tove Kullberg: *Tove va-va*
* 2008: *Samtidigt* – antologi med grafiske noveller og tegneserier
* 2008: Inger Edelfeldt: *De ovanligaste barnen i världen*
* 2008: Mårten Melin: *Amor anfaller!*
* 2009: Alex Schulman: *Bajsfesten*
* 2009: Gitten Skiöld: *Var är Apan, Märta?*
* 2009: Martin Waddell: *Den stora finalen*
* 2010: Gitten Skiöld: *Molly och Siri*
* 2010: Gitten Skiöld: *Molly och Siri på dagis*
* 2010: Mårten Melin: *Som trolleri*

## Referanser


## Eksterne lenker
* Emma AdBåges hjemmeside (på svensk)
* Om Emma AdBåge i ''Satirarkivet'' (på svensk) 
* Emma AdBåges blogg (på svensk)
Bueskyting under Sommer-OL 2008 – Individuelt menn

**Herrenes bueskyting** under Sommer-OL 2008 fant sted fra 9. til 15. august 2008 på Olympic Green Archery Field i Beijing.

## Resultater

### Hovedrunde
#### Finaler

#### Seksjon 1

#### Seksjon 2

#### Seksjon 3

#### Seksjon 4

## Eksterne lenker
* Resultater og profilside  på sports-reference.com
50th Anniversary

***50th Anniversary*** er et samlealbum med Elvis Presley, utgitt i 1984.

## Sporliste
### The Sun Sessions - Outtakes, Memphis, Tennessee, 1954 og 1955
# «Harbour Lights»
# «That's All Right»
# «Blue Moon of Kentucky»
# «I Don't Care If the Sun Don't Shine»
# «I'm Left, You're Right, She's Gone»
# «I'll Never Let You Go»
# «When It Rains, It Really Pours»
### The Dorsey Bros Stage Show, New York, NY Jan/Februar 1956
# «Shake, Rattle & Roll/Flip, Flop & Fly»
# «I Got a Woman»
# «Baby, Let's Play House»
# «Tutti Frutti»
# «Blue Suede Shoes»
# «Heartbreak Hotel»
### The Dorsey Bros Stage Show, New York, NY, Februar/Mars 1956
# «Tutti Frutti»
# «I Was the One»
# «Blue Suede Shoes»
# «Heartbreak Hotel»
# «Money Honey»
# «Heartbreak Hotel»
### The Milton Berle Show, California 1956
# «Heartbreak Hotel»
# «Blue Suede Shoes»
# «Hound Dog»
# «I Want You, I Need You, I Love You»
### The Steve Allen Show, New York, NY, 1956
# «Dialogue/I Want You, I Need You, I Love You»
# «Introduction/Hound Dog»
### The Mississippi-Alabama Fair and Diary Show, Tupelo, Mississippi, 26. september ettermiddagen 1956
# «Heartbreak Hotel»
# «Long Tall Sally»
# «Introduction & Presentations/I Was the One»
# «I Want You, I Need You, I Love You»
# «I Got a Woman»
# «Don't Be Cruel»
# «Ready Teddy»
# «Love Me Tender»
# «Hound Dog»
# «Intervju med Vernon og Gladys Presley»
# «Intervju med Nick Adams, a Fan, Elvis»
### The Mississippi-Alabama Fair and Diary Show, Tupelo, Mississippi, 26. september på kvelden 1956
# «Love Me Tender»
# «I Was the One»
# «I Got a Woman»
# «Don't Be Cruel»
# «Blue Suede Shoes»
# «Baby, Let's Play House»
# «Hound Dog/Kunngjøringer»
### The Ed Sullivan Show, Hollywood, California, 9. september 1956
# «Don't Be Cruel»
# «Love Me Tender»
# «Ready Teddy»
# «Hound Dog»
### The Ed Sullivan Show, New York, NY, 28. oktober 1956
# «Don't Be Cruel»
# «Love Me Tender»
# «Love Me»
# «Hound Dog»
### The Ed Sullivan Show, New York, NY, 6. januar 1957
# «Hound Dog»
# «Love Me Tender»
# «Heartbreak Hotel»
# «Don't Be Cruel»
# «Too Much»
# «When My Blue Moon Turns to Gold Again»
# «Peace In the Valley»
### Elvis at Home, Tyskland, 1958-1960
# «Danny Boy»
# «Soldier Boy»
# «The Fool»
# «Earth's Angel (Will You Be Mine)»
# «He's Only a Prayer Away»
### Collector's Treasures, Oppdaget på Graceland, Dato: Ukjent
# «Utdrag fra et intervju for TV Guide»
# «My Heart Cries for You»
# «Dark Moon»
# «Write to Me from Naples»
# «Suppose»
### Elvis, Burbank, California, 27. juni 1968
# «Blue Suede Shoes»
# «Tiger Man»
# «That's All Right»
# «Lawdy Miss Clawdy»
# «Baby What You Want Me to Do»
# «Love Me»
# «Are You Lonesome Tonight?»
# «Baby What You Want Me to Do» (reprise)
# «Monolog/Blue Christmas»
# «One Night»
# «Tryin' to Get to You»

## Kilder
Gilgit Scouts

**Gilgit Scouts** (oversatt: Gilgit-speiderne) er navnet på en paramilitær styrke som opprinnelig ble opprettet i 1889 under navnet *Gilgit Levies* av Algernon Durand, en oberst i den britiske hæren. Styrken hadde opprinnelig sitt hovedkvarter i Gilgit, som var den viktigste byen i Gilgit Agency, som lå innenfor området til vasallstaten Kashmir og Jammu.

## Historie
I 1891 kjempet styrken mot styrker fra Hunza i slaget om Nilt under Hunza-Nagar-kampanjen. I 1913 ble styrken reorganisert til kompanistørrelse og fra da av kjent som *Gilgit Scouts*, samtidig som den ble tatt opp i Frontier Corps.

Da Gilgit Scouts ble etablert, var dens styrke 582 mann. Rekrutteringen i Gilgit Scouts var basert på anbefalingene til mirer og rajaer (herskere) i området. Mirenes og rajaenes nære slektninger fikk direkte oppdrag i korpset til Gilgit Scouts av den øverste britiske administrasjonen.

Etter delingen av India sluttet Gilgit Scouts seg til den pakistanske hærens styrker i deres angrep mot styrkene til den tidligere vasallstaten Kashmir og Jammu under den første Kashmirkrigen. Ifølge den britiske majoren William Brow, en gang kommanderende offiser, la Gilgit Scouts en hemmelig plan for å etablere «Republikken Gilgit-Astor(e)» etter at de hadde beseiret de væpnede styrkene til maharajaen av Kashmir den 1. november 1947, men 2. november ble likevel det pakistanske flagget heiset i Gilgit. Etter at krigen var over, drev Gilgit Scouts sin aktivitet som en paramilitær styrke i Gilgit-Baltistan frem til 1975, da styrken ble slått sammen med regimentet Northern Light Infantry.

## Referanser
Gayatri mantra

**Gāyatrī mantra** er et høyt aktet mantra, basert på et vers i vedisk sanskrit i en hymne i Rigveda (3.62.10), og tilskrevet rishien Viśvāmitra. Mantraet har fått sitt navn etter dets vediske gāyatrī metrikk. Verset er en påkallelse av deva Savitr, og mantraet blir derfor også kalt **Sāvitrī**. Messingen av mantraet blir tradisjonelt innledet med *oṃ* og formularet eller «den store ytring» (*mahāvyāhṛti*) *bhūr bhuvaḥ svaḥ*.

Gāyatrī mantra forekommer mange steder i den vediske litteraturen, såvel som i klassiske tekster som Manus lover, Harivamsa og Bhagavad Gita. Det utgjør en viktig del av upanayanam-seremonien for unge menn i hinduismen og messes av braminer under deres daglige ritualer. Moderne reformbevegelser innenfor hinduismen bidro til å utbre mantraet blant kvinner og alle kaster, og dets bruk er idag svært utbredt.
Sitronvikler

**Sitronvikler** (*Thiodia citrana*) er en sommerfugl i gruppen av viklere (Tortricidae).  

## Utseende
En middelsstor (vingespenn 16-21 millimeter), smalvinget vikler. Den kan minne om noen arter i gruppen praktviklere (Cochylini), men er ikke i slekt med disse. Palpene (munnfølerne) er forholdsvis store og stikker ut foran hodet som et kort nebb.
Forvingen er noe tilspisset, blekgul på farge, langs framkanten med små, svarte tverrflekker. Vingen har brunlige tegninger som består av to skråbånd og en bred strek mot vingespissen. Bakvingen er lysbrun, blek ved roten, ytterkanten er bredt innbuktet bak vingespissen.

## Levevis
Arten finnes på åpne, tørre steder der larvene utvikler seg på blomsterhoder av ryllik (*Achillea millefolia*), markmalurt (*Artemisia campestris*) og tappgåseblom (*Anthemis cotula*). De voksne viklerne flyr i juli, mest om natten da de gjerne kommer til lys.

## Utbredelse
Arten er utbredt i Nord-Afrika, i Europa bortsett fra lengst i nord, og i det nordlige Asia.
I Norge er den utbredt langs kysten til Rogaland og det har vist seg at arten er vanlig på Jæren.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Thiodia]]* (Hübner, 1825)
******** **sitronvikler**, *Thiodia citrana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/thiodia_citrana.html
* *Thiodia citrana* på UK Moths: https://web.archive.org/web/20111017064553/http://ukmoths.org.uk/show.php?bf=1204
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364560

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Rotterdam (Or Anywhere)

**Rotterdam (Or Anywhere)** er en sang av gruppen The Beautiful South, fra albumet *[[Blue Is the Colour]]* fra 1996.

Vokalist er Jacqui Abbott, og sangen ble nummer 5 på UK Singles Chart, hvor den lå i ni uker.

## Referanser
Blåbærhakevikler

**Blåbærhakevikler** (*Rhopobota myrtillana*) er en sommerfugl i gruppen av viklere (Tortricidae).  

## Utseende
En liten (vingespenn 9-12 millimeter), brunspraglete vikler. Forvingen er brun med to lyst gråbrune tverrbånd. Ved framkanten ut mot vingespissen er det 4-5 små, hvite flekker. Bakvingen er brun.

## Levevis
Larvene lever helst på blåbær (*Vaccinium myrtillus*) og blokkebær (*Vaccinium uliginosum*), men kan også spise ulike andre busker. De voksne viklerne flyr i mai-juni.

## Utbredelse
Den er utbredt i Mellom- og Nord-Europa og forekommer også i det nordlige Asia og Nord-Amerika.
I Norge er den utbredt nord til Hordaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt hakeviklere, *[[Rhopobota]]* Lederer, 1859
******** **blåbærhakevikler**, *Rhopobota myrtillana* (Humphreys & Westwood, 1845)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/r/rhopobota_myrtillana.html
* *Rhopobota myrtillana* på UK Moths: https://web.archive.org/web/20111017062727/http://ukmoths.org.uk/show.php?bf=1162
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364545

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Walborg-visa

«***Walborg-visa***» er et skillingstrykk av ukjent opprinnelse. Alf Prøysen presenterte det i sin visespalte i «Magasinet for Alle» i 1957.

## Teksten

**1.**Hør du min engel, min søteste pike mitt hjertes kilde jeg åpner for deg,
jeg som en Jakob av glede må sige du som en Rakel sto ofte for meg.
Jeg har deg ofte i søvne beskuet du som en lilje lå ut i min barm,
men da jeg oppvåknet lå jeg alene, jeg kom i fra gleden i sørgelig stand.

**2.**Jeg må med Josef forlate min kjortel fly til min pike, min yndige mø,
Boas var vennlig og tok mot Ruth med glede, samme jeg håper min kjæreste gjør.
Vi har så ofte hinannen omfavnet kjærlighetshjertet fra gleden hos Gud,
nåde og at skal dem vederfares som frykter Herren og holder hans bud.

**3.**Kan du ei gledelig være fornøyet i med og i motgang at leve med meg,
så skjer det aldri vi sammen kan komme langt mindre rikdom tilfylles av meg.
Men elske meg atter så høyt eller høyere som jeg av kjærlighet elsket har meg,
føden og kleder så er vi fornøyet troskap til døden jeg lovet har deg.

**4.**Føden og kleder det lover dog Herren elsk aldri rikdom det jordiske støv,
kunne vi leve som skriften oss lærer så får vi rikdom ja himmelens lønn.
Elske vår neste oppriktig av hjertet give den ringe som lite formår,
fly ei for korset men gå det i møte tenke på Jesus hans pine og kår.

**5.**Ja jeg fikk kjærlighetssår av en pike og jeg fikk drikke med Samson min lyst,
Dalilas vennskap fikk jeg tillike, alt dette ga meg min pike til trøst.
Men jeg venter høsten for all min umake og hun skal betale meg elskovens brøst,
ikke med penger men sorrig og klage thi du forlot den som elsket deg først.

**6.**Men jeg må bede min yndige pike at du vil åpne ditt hjerte for meg,
sige meg alt som du haver i sinne trærnes grene er du bleven lik,
som bærer fukter oss til ingen nytte når den for tidlig til jord faller av,
jeg tror du venter på høyere bytte du elsker alle men vil ingen ha.

**7.**Samson grep løven i skjegg og i lender, dog han gikk bare tomhendet avsted,
sønderrev løven med sine to hender så som man river i stykker et kje
således skal jeg forsøke å sprenge de lenker du falskelig meg har påført,
søteste venn uforglemmelige pike yndigste dukke du deiligste mø.

**8.**Med tollerens ydmyke stemme jeg roper: Herre tilregn oss ei ungdommens synd,
skulle vi alle får hjertebegjæring glemte vi Jesus vår høyeste trøst.
Verdens jomfruer jeg ikke skatterer når jeg har Jesus min brudgom og brud,
la så min skjebne med motgang hovere større blir gleden hos himmelens Gud.


## Kilder
*De gamle visene 4 med Alf Prøysen, Forlaget For Alle, Oslo 1975
The Beautiful South

**The Beautiful South** var en engelsk alternativ rock-gruppe som ble stiftet sent på 1980-tallet av de tidligere medlemmene fra The Housemartins, Paul Heaton og Dave Hemingway.

Duoen fikk senere medlemmene Sean Welch (bass), Dave Stead (trommer) og Dave Rotheray (gitar), som alle var med i gruppen i dens 19-årige karriere. Senere medlemmer var den kvinnelige vokalisten Briana Corrigan; hun ble erstattet av Jacqui Abbott, som senere ble erstattet av Alison Wheeler.

Gruppen ble oppløst i januar 2007, og de hevdet at dette var på grunn av «musikalske uenigheter»,, gruppen hadde da solgt 6&nbsp;500&nbsp;000 plater på verdensbasis.

I januar 2009 kom det fram at de tidligere medlemmene Dave Hemingway, Alison Wheeler, og Dave Stead skulle slå seg sammen under navnet *New Beautiful South*, som senere ble endret til *The South*.

## Diskografi
;Album
**[[Welcome to the Beautiful South]]* (1989)
**[[Choke (album)|Choke]]* (1990)
**[[0898 Beautiful South]]* (1992)
**[[Miaow (album)|Miaow]]* (1994)
**[[Blue Is the Colour]]* (1996)
**[[Quench (album)|Quench]]* (1998)
**[[Painting It Red]]* (2000)
**[[Gaze (album)|Gaze]]* (2003)
**[[Golddiggas, Headnodders and Pholk Songs]]* (2004)
**[[Superbi]]* (2006)

;Samlealbum
**[[Carry on up the Charts]]* (1994)
**[[Solid Bronze]]* (2001)
**[[Gold (The Beautiful South album)|Gold]]* (2006)
**[[Soup (The Housemartins and The Beautiful South album)|Soup]]* (2007)
**The BBC Sessions* (2007)

## Referanser


## Eksterne lenker
* 
*
Gjerrigknarken

«***Gjerrigknarken***» er et skillingstrykk av ukjent opprinnelse. Alf Prøysen presenterte det i sin visespalte i «Magasinet for alle» årgang 1957.

## Teksten

**1.**Jeg har kjent en mann som var gjerrig kan De tru,
og var'n ikke gjerrig så jadden var han slu.
Han spiste bare mat når han hos andre kunne få,
og det var det eneste han hadde råd til å.

**2.**Skulle han sette seg så dro han buksebaken ned,
så sparte han mye bukser og var lykkelig med det.
Skulle han gå noen steder, kom han alltid langsomt frem,
slitasjen under skoa samla han opp og tok med hjem.

**3.**Hushjelp hadde han bare i den kalde vinterstid,
så sparte han mye brensel hu var varm og hyggelig.
Han spiste ikke mye heller, denne svinepels
satte magen fram mot ovnen og varma middagen opp til kvelds.

**4.**Så fikk han da en gris som skulle slaktes da til slutt
skyte han kunne han ikke for da måtte han kjøøpe krutt.
Men tror du ikke han fikk livet av grisen likevel
han kilte den på skinka til den lo seg kvekk ihjel.


## Kilder
*De gamle visene 4 med Alf Prøysen, Forlaget For Alle, Oslo 1974
Tåren

«***Tåren***» er et skillingstrykk, fra Danmark. Visen står i «Danmarks melodibog», og der fremkommer det at komponist og forfatter av visa er ukjent. Visen blir også nevnt i Camilla Collets «Amtmandens døtre».

## Teksten

**1.**Hvofra komme du o lille stjerne,
som fremvelder i mitt øye blå.
Er ditt hjem det ubekjente fjerne
eller kommer du fra hjertets dunkle vrå.

**2.**Se jeg kommer fra en ukjent bolig,
som du meg ifra min barndom ga,
for at følge deg så trygg og rolig
fra din vugge til din tause grav.

**3.**Ikke ser jeg deg når du fremvelder,
fra mitt sørgende, mitt sille sinn,
kun jeg kjenner deg når du forsvinner
og meg kysser på mitt bleke kinn.

**4.**Når av sorgen hjertet stundom lider
se da kommer jeg som gammel venn.
Og så sakte nedad kinnet glider
for at give deg din fred igjen.


## Kilder
*De gamle visene 4 med Alf Prøysen, Forlaget For Alle, Oslo 1975
Møllers Asyl barnehage

**Møllers Asyl barnehage** i Arendal var Sørlandets og en av landets eldste barnehager, etablert i 1884. Den var godkjent for totalt 32 barn (0-6 år) og lå i Iuellsklev 3, og var en av to kommunale barnehager i enheten *Barnehager Sentrum Øst*. Ble nedlagt 2022 av kommunen.

## Historikk
Barnehagen er oppkalt etter doktor Alexander Christian Møller (1762–1847). Han var barnløs og i sitt testament, datert 29. november 1847, ble hans bestyrer Enkemadame Walzell tilgodesett med renter frem til sin død. Men etter hennes bortgang skulle 4000 specidaler med påløpende renter skjenkes til opprettelsen og vedlikeholdelse av et Barneasyl i Barbu. I testamentet skrev Møller at her kunne barn som tilhørte fattige familier plasseres om dagen mens foreldrene gikk på arbeid. Her skulle de også, om omstendighetene tillot det, få undervisning i skolekunnskap og håndarbeide. Barnehagen ble etablert i 1884.

## Bauta
Foran barnehagen sto en bauta med relieff av Alexander Christian Møller, laget av Jo Visdal. Bautaen ble satt opp i 1914. Da barnehagen ble nedlagt i 2021 ble den flyttet opp på Øvre Tyholmen foran bygningen Alexander Møllers Minde.

## Arkivet
Arkivmateriale etter Agders Asyl barnehage befinner seg på KUBEN i Arendal. Arkivmaterialet består av to arkiver, et etter *Legatstyret for Alexander Møllers barneasyl* og et arkiv etter *Møllers Asyl*. I arkivet til legatstyret finnes bl.a. doktor Møllers testament. Arkivet etter Møllers Asyl omfatter bl.a. den tidlige perioden til barnehagen fra oppstarten i 1884.

## Referanser


## Eksterne lenker
* Barnehager Sentrum Øst
* Møllers Asyl barnehage
* 
*
Marianne Fyhn

**Marianne Hafting Fyhn** (født 11. oktober 1973) er en norsk biolog og professor ved Universitetet i Oslo (UiO). Hun var en viktig del av teamet som fant gridceller i hjernen. Et funn som senere førte til at norske forskere fikk Nobelprisen i fysiologi eller medisin for første gang. Doktorgraden hennes ble også kåret til verdens beste innen nevrobiologi, i 2005. 

## Utdanning, karriere og forskning
Marianne Fyhn studerte realfag i Bergen. Etter feltarbeid på Svalbard der Fyhn studerte arktisk biologi, tok hun mastergrad i fysiologi ved Universitetet i Tromsø. Siden ble hun vitenskapelig assistent hos May-Britt og Edvard Moser ved NTNUs Senter for hukommelsesbiologi (*Centre for the Biology of Memory*, seinere Kavli-instituttet), der hun forsket på stedsans og hukommelse. I 2004 publiserte hun en artikkel i *[[Science]]* som beskrev at hjerneceller i entorhinal cortex danner et mentalt kart over omgivelsene. Hun fulgte opp arbeidet med en artikkel som ble publisert i *[[Nature]]* i 2005 der disse hjernecellene ble døpt grid celler . I mai 2005 fullførte Fyhn en doktorgrad samme sted med utgangspunkt i disse studiene, med May-Britt og Edvard Moser som veiledere. Doktoravhandlingen viste at hjerneområdet entorhinal cortex inneholder et mentalt kart over omgivelsene. Fyhns avhandling ble kåret til verdens beste doktorgrad innen nevrovitenskap i 2005, og hun fikk Donald B. Lindsley's prize in Behavioral Neuroscience. Deretter var hun tre år postdoktor ved NTNU. Funnet av gridcellene førte til at Norge i 2014 for første gang fikk Nobelprisen i fysiologi eller medisin ved May-Britt og Edvard Moser. 

Etter to års forskningsopphold i USA fikk Fyhn i 2010 jobb ved UiO. Sammen med ektemannen Torkel Hafting driver hun Hafting-Fyhn Neuroplasticity Group ved Institutt for biovitenskap (IBV) ved UiO, hvor det er engasjert et titall masterstudenter, stipendiater og postdoktorer. I tillegg leder hun endringsmiljøet CINPLA (Centre for Integrative Neuroplasticity) der biologer og medisinere samarbeider tverrfaglig med fysikere, informatikere og matematikere om beregningsorientert fysikk og eksperimentell biovitenskap.

## Priser og utmerkelser
* 2012 ble hun i Morgenbladets forskerkåring utpekt som en av de 11 mest fremtredende norske forskere under 40 år. 
* 2007 Fridtjof Nansens belønning for yngre forskere
* 2006 Lindsley Prize in Behavioral Neuroscience
* 2006 Det Kongelige Norske Videnskabers Selskabs pris for yngre forskere

## Referanser


## Eksterne lenker

* Marianne Fyhns internasjonale publikasjoner
* forskning.no, «Kartet i hodet» (2005)
* forskning.no, «Verdens beste doktoravhandling» (2006)
* Populærvitenskapelig essay av Fyhn i ''Science'' (2007)
Jane Wynne Willson

**Jane Wynne Willson** (født 1933) er en britisk lærer, forfatter, aksjonist og humanist. Hun er visepresident i det britiske humanistiske forbundet.

Willson har arbeidet som lærer og ble først aktivt involvert i den sekulære humanistiske bevegelsen da hennes eldste barn begynte på skolen. Hun etablerte lokale humanistgrupper i Bristol og Cheltenham, og har siden vært leder for Birminghams humanister i over 30 år. Hun var medlem av humanistforbundets hovedstyre fra 1966 til 1972, og på nytt fra 1988 til 1994, ledet styret fra 1989 til 1992. Hun var forkvinne i Den internasjonale humanist og etiske union fra 1993 til 1996, og dens visepresident fram til 2002. Hun er også direktør av Rationalist Press Association.

Hun er også kjent for sine bøker om ikkereligiøse seremonier som blant annet begravelser, bryllup, og barnenavn. Disse omfatter blant annet:
* *Sharing the Future* (første gang utgitt som *To Love and to Cherish*, 1988, flere senere ugaver)
* *Funerals Without God* (første gang utgitt 1989, flere senere utgaver, ISBN 0-901825-14-X)
* *New Arrivals* (første gang utgitt 1991; senere revisjon av Robert Ashby, 1999)
* *Parenting without God: Experiences of a Humanist Mother* (1998) 
* *The Chain of Love - A Victorian Family History* (2007)

## Referanser
Stephan Bender

**Stephan Bender** (født 2. juni 1989) er en amerikansk skuespiller som er kjent for sin skildring av en ung Clark Kent i filmen *[[Superman Returns]]*. 

Hans siste film var *Dream Boy* som ble skrevet og regissert av James Bolton. Der han spilte karakteren Nathan, en ensom gutt som har flyttet til landlige Louisiana, hvor han forelsker seg i jente fra nabogården.

## Eksterne lenker
*
Chop suey

**Chop suey** (kinesisk: 杂碎, pinyin: *zasui*, jyutping: *zaap6 seoi3*, som betyr «blandede biter») er en kinesisk matrett oppfunnet i Nord-Amerika mot slutten av 1800-tallet bestående av noen slags i biter hakket kjøtt snarstekt med grønnsaker som så anrettes med en stivelsesjevnet saus. 

Retten serveres vanligvis med ris men kan også serveres med kinesiske nudler.

Det finnes en rekke historier om hvordan retten skal ha blitt til, men det mest sannsynlige er at den er inspirert av en eldre rett fra provinsen Guangdong, som så er blitt tilpasset etter tilgjengelige råvarer. Opprinnelsen er imidlertid omstridt.

## Musical
I den amerikanske musicalen *[[Flower Drum Song]]* (Richard Rodgers og Oscar Hammerstein II, 1958) er sangen *Chop Suey* et av hovedinnslagene.  

## Referanser
Mapo doufu

**Mapo Doufu** (kinesisk: 麻婆豆腐; pinyin: *Má pó dòu fǔ*) er en tradisjonell og populær kinesisk rett som stammer fra sichuankjøkkenet. Retten lages i wokpanne och serveres over en skål med ris. Det finnes mange varianter av retten, men tradisjonelt består den i hovedsak av finmalt svine- eller storfekjøtt, silkestofu (myk tofu), i en chili- og bønnebasert saus, som toppes eller blandes med støtt sichuanpepper og vårløk. Resultatet er en rød, (vanligvis) ganske tynn og oljete komposisjon.

Utenfor Kina nedtones gjerne rettens karakteristiske styrke. Tradisjonelt er den imidlertid svært skarp, og forårsaker vanligvis både sterk svettedannelse samt en svært varm følelse i magen.

Doufu inntar forøvrig en helt spesiell plass i den turbulente politiske kampen mellom kommunister og nasjonalister i Kina før 1949. Fire uker før han ble henrettet av soldater fra nasjonalisthærens trettisjette divisjon den 18. juni 1935, skrev den tidligere lederen for Kinas kommunistiske parti, Qu Qiubai, et avskjedsbrev til sine kamerater som han avsluttet med de bevingede ord: «Kinesisk tofu er en annen sak som er best i verden og som smaker veldig godt. Farvel!»

## Eksterne lenker
*
Xihulou

**Xihulou** (kinesisk: 西湖楼, «West Lake Chamber») er en restaurant i Changsha, hovedstaden i provinsen Hunan i Folkerepublikken Kina, som er blant verdens største restauranter. Med plass til over 4.000 gjester er den både Kinas og Asias største restaurant, og ifølge Guinness rekordbok verdens største kinarestaurant. 

Xihulou ble opprettet i  2000 ved foten av Veststøfjellet i middelalderbyen Liuyang av fru Qin Lingzhi. I begynnelsen av 2003 begynte byggearbeider i bydistriktet Kaifu i Changsha, og etter ett år ble restauranten flyttet dit og gjenåpnet i oktober 2004.
Mawangdui

**Mawangdui** (kinesisk: 馬王堆, pinyin: *Mǎwángduī*, som er forvanskning av 馬鞍堆 som uttales nesten likt betyr «Den salformede høyde») er et arkeologisk funnsted i Changsha i provinsen Hunan i Folkerepublikken Kina. Funnstedet består av to sadelformede høyder, og inneholdt tre personers gravkamre. De dateres til det vestlige Han-dynasti  (206 f.Kr.–9 e.Kr.). 

Gravene tilhørte den første markgreven av Dai, hans kone, og en mann som formodes å ha vært deres sønn. 

Utgravningene fant sted i perioden 1972-1974. 

De fleste av de mange gjenstandene fra Mawangdui er utstilt i Hunans provinsmuseum.  Helt spesiell oppmerksomhet er blitt knyttet til silketekstene i funnet. Man kalte en tid funnet feilaktig «kong Ma-haugen» fordi man trodde at det her dreide seg om graven til Ma Yin (853–930), en av herskerne over kongeriket Chu under de fem dynastiers og ti kongedømmers tid. Rett er 馬鞍堆  - *mǎ ān duī*, «Den salformede høyde». 

## Referanser


## Litteratur
* Lee, Sherman E., 1994, *A History of Far Eastern Art*, Fifth edition, Prentice Hall
* Harper, Don, 1998, *Early Chinese Medical Literature: The Mawangdui Medical Manuscripts*, Kegan Paul International.
* Buck, David D., 1975, Three Han Dynasty Tombs at Ma-Wang-Tui. *World Archaeology*, 7(1): 30-45.
* Hsu, Mei-Ling, 1978, The Han Maps and Early Chinese Cartography. *Annals of the Association of American Geographers*, 68(1): 45-60.
* *[[Cihai]]*. Shanghai cishu chubanshe, Shanghai 2002, ISBN 7-5326-0839-5
* Hunan sheng bowuguan, Zhongguo kexueyuan Kaogu yanjiusuo (Provinzmuseum Hunan, Archäologisches Institut der Chinesischen Akademie der Wissenschaften) (Hrsg.): *Changsha Mawangdui yihao Hanmu* (*Han-Grab Nr.1 von Mawangdui, Changsha*). Wenwu chubanshe, Peking 1973
* *[[Zhongguo da baike quanshu]]: Kaoguxue* (Große chinesische Enzyklopädie: Band Archäologie). Zhongguo da baike quanshu chubanshe, Beijing 1986
* Hunan sheng bowuguan (utg.): *Mawangdui Hanmu yanjiu.* Changsha: Hunan renminchubanshe 1981
* He Jiejun, Zhang Weiming: *Mawangdui Hanmu.* Wenwu chubanshe, Peking 1982
* Fu Juyou, Chen Songchang (Hrsg.): *Mawangdui Hanmu wenwu* (Die aus den Han-Gräbern von Mawangdui ausgegrabenen Kulturgüter). Hunan chubanshe, Changsha 1992
* Ma Jixing: *Mawangdui gu yishu kaoshi.* Hunan kexue jishu chubanshe 1992
John Broome

**John Broome** (født 1913, død 1999 i Chiang Mai i Thailand) var en amerikansk tegneserieforfatter. Han er best kjent for sitt arbeid for DC Comics' science fiction- og superheltserier. Broome var en av de sentrale aktørene da DC og redaktør Julius Schwartz på slutten av 1950-tallet begynte å revitalisere superheltgenren. Han var med på å skape nye versjoner av gamle superheltkonsepter som *[[The Flash]]* (med Robert Kanigher og Carmine Infantino) og *[[Green Lantern]]* (med Gil Kane) samt nye serier som *Atomic Knights* (med Murphy Anderson) og *Elongated Man* (med Infantino). I 1970 trakk han seg tilbake som tegneserieforfatter og begynte å undervise i engelsk i Japan.

## Referanser
Kunståret 2002

## Hendelser
*Europeiske kulturhovedsteder Brugge og Salamanca.

## Verk
*Anish Kapoor – *Marsyas* (Tate Modern)

## Priser
*Anders Jahres kulturpris
**Hovedprisvinnere
***Tone Vigeland, smykkekunstner
***Jan Groth, bildekunstner
**Juniorprisvinner
***Synnøve Øyen, tekstilkunstner
***Tomas Ramberg, maler
* Caldecott-medaljen: David Wiesner for *The Three Pigs*
* Eckersbergmedaljen
**Viera Collaro, maler
**Nils Erik Gjerdevik, maler
**Øivind Nygård, billedhugger
**Finn Reinbothe, billedhugger
*Kulturministeriets Illustratørpris: Cato Thau-Jensen
* Prins Eugen-medaljen
**Olle Kåks, maler
**Hans Krondahl, tekstilkunstner
**Ralph Erskine, arkitekt
**Ursula Munch-Petersen, dansk kunsthåndverker
*Thorvald Bindesbøll-medaljen
**Peter Bramsen, litograf 
**Niels Borch Jensen, kobbertrykker
**Peter Johansen, litograf
* Turnerprisen: Keith Tyson
* Henrik Steffens-prisen: Olav Christopher Jenssen
* Ulrik Hendriksens minnestipend: Hilde Mæhlum
* Wolfprisvinner innen kunst: Louise Bourgeois
* Wynneprisen: Angus Nivision for *Remembering rain*

## Dødsfall

## Referanser


## Eksterne lenker
*
Peng

**Peng** (kinesisk: 鵬, pinyin: *Péng*, Wade-Giles: *P'ong*) er en kjempemessig fugl i kinesisk mytologi. Den er blitt sammenlignet med fuglen rokk i arabiske eventyr, og den sørasiatiske garuda.

Peng skal ligne på en Fenghuang av utseende og i levemåte, men er umåtelig større. 

Sagnfuglen nevnes første gang i kjente skrifter i en av den taoistiske forfatter Zhuangzis lignelser. 

Fuglens rygg skal minne om store fjell og om vingene om skyer som faller med fra himmelen.
Jiandemennesket

**Jiandemennesket** (kinesisk: 建德人, pinyin: *Jiàndérén*, engelsk: *Jiangde Man*) er et paleolittisk fossil oppkalt etter sitt funnsted, fylket Jiande i provinsen Zhejiang i Folkerepublikken Kina.  Jiande-mennesket levde ca. 50.000 år f.Kr. Zhejiang og ble utgravd i 1974 av det kinesiske institutt for virveldyrpaleontologi og paleoantropologi og Zhejiangs provinsmuseum.

Forskerne innordnet da funnet i gruppen *[[Homo sapiens]]*, det vil si som menneske. Dersom dette skulle være korrekt, strider det imidlertid med de senere innsikter man mener å ha funnet ved genetiske analyser vedrørende menneskets utbredelseshistorie. Skal man legge dette til grunn, er det snarere å anta at Jiandemennesket må innordnes som *[[Homo erectus]]*.

## Eksterne lenker
* Jianderen  
* Zhejiang China
Distinguished Service Cross (USA)

**Distinguished Service Cross** er en medalje fra USA innstiftet 2. januar 1918 av president Woodrow Wilson. Utmerkelsen tildeles personell som tjenestegjør i USAs hær og som utmerker seg i kamp ved ekstraordinært heltemot i operasjoner mot fienden. Utmerkelsen ble innført etter forslag fra general John J. Pershing, som ledet det amerikanske ekspedisjonskorpset i Frankrike under første verdenskrig, og som så behovet for en utmerkelse som kunne supplere Medal of Honor, USAs fremste militære utmerkelse. For personell i USAs hær rangerer Distinguished Service Cross som den nest fremste utmerkelsen i utmerkelsessystemet i USAs forsvar, tilsvarende Navy Cross og Air Force Cross i andre forsvarsgrener.

## Utforming
Distinguished Service Cross er gjort i bronse og er utformet som et kors, som i midten har en ørn, et av USAs nasjonalsymbol. Ørnen har utstrakte vinger og er satt over en laurbærkrans. Under ørnen og kransen, i underkant av den horisontale korsarmen, er det satt et bånd hvorpå ordene «FOR VALOR» er plassert. Reversen har i korsmidten et felt for inngravering av mottagerens navn. Feltet er omgitt av en krans. De første eksemplarene av utmerkelsen ble nummerert, men dette holdt opp under andre verdenskrig.

Medaljebåndet er blått med striper i rødt og hvitt langs kantene. Dette er fargene i USAs flagg. Gjentatte tildelinger av Distinguished Service Cross markeres med eikeblad i bronse eller sølv på båndet.

Utmerkelsen er designet av premierløytnant Andre Smith og kaptein Aymar E. Embry og endelig  utforming er ved John R. Sinncok ved Philadelphia Mint. 

## Tildeling
Utmerkelsen tildeles personell som har utvist usedvanlig heltemot på slagmarken og utmerket seg på et vis gjør at vedkommende står ut fra andre tjenestegjørende. Innsatsen må ha medført fare for eget liv. Utmerkelsen kan også tildeles personell fra andre forsvarsgrener enn hæren og til sivile, så fremt disse tjenestegjør i hæravdelinger i strid.

Distinguished Service Cross ble første gang tildelt for innsats under første verdenskrig. I 1934 ble det bestemt at utmerkelsen skulle tildeles mottagere av Certificate of Merit, det vil si soldater som hadde kjempet i mot Mexico, i den filippinsk-amerikanske krigen og i bokseropprøret i Kina.

Mottagere av Distinguished Service Cross, som er menige eller befal og som har mer enn 20 års tjeneste, tilstås ti prosents lønnsøke ved avgang.

## Kilder
*Foster, Frank og Lawrence Borts: *Military Medals of the United States*, Fountain Inn: MOA Press, 2010, s. 37 og 89
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 20–21

## Eksterne lenker
* Distinguished Service Cross, Institute of Heraldry
Serb Civic Council

**Serb Civic Council** (SCC) (Srpskog građanskog vijeća, SGV) ble opprettet i mars 1994, midt under krigen i Bosnia-Hercegovina.

Gruppen bestod av bosniske serbere som var lojale mot Republikken Bosnia-Hercegovina. SCC vokste i medlemskap til anslagsvis 50 000 medlemmer og 20 kontorer over hele landet. I 1995 ble SCC tildelt en Right Livelihood Award. Den 26. desember 2002 mottok SCC dødstrusler fra en Beograd-basert gruppe som kaller seg «Gavrilo Princip». Gruppen antas å være en gren av Chetnik Ravna Gora Movement.

Organisasjonens oppgaver bestod blant annet av:

* Bevaring av en demokratisk, internasjonalt anerkjent og suverent Bosnia-Hercegovina.
* Likhet for alle borgere av Bosnia og Hercegovina, med full garanti for alle sivile friheter og menneskerettigheter i tråd med de høyeste internasjonale standarder.
* Avstraffelse av alle krigsforbrytere.
Tehàma Golf Club

**Tehàma Golf Club** er en privat golfklubb med tilholdssted i Carmel, California, eid av skuespiller og regissør Clint Eastwood. Golfbanen ble åpnet i 1999.

Golbanen er designet av golf-arkitekten Jay Morrish, og har blant annet utsikt over Stillehavet. Et medlemskap i den eksklusive klubben koster  dollar, og gjelder kun for spesielt inviterte gjester. Besøkende kan besøke golfklubben daglig fra kl 07:00 til kl 18:00.

## Fotnoter

## Referanser
Angelos Basinas

**Angelos Basinas** (gresk: Άγγελος Μπασινάς; født 3. januar 1976 i Khalkida) er en gresk tidligere fotballspiller som sist spilte midtbanespiller i den franske Ligue 1-klubben AC Arles-Avignon. Han kom til klubben i 2010 fra Portsmouth i England.

## Klubbkarriere
Basinas spilte de første ti år av sin seniorkarriere i den greske storklubben Panathinaikos, som han blant annet var med å vinne to seriemesterskap og ett cupmesterskap for. 1. januar 2006 gikk han til RCD Mallorca i den spanske La Liga, der han spilte frem til 1. juli 2008, da han igjen vendte hjem til Hellas og skrev kontrakt med Panathinaikos' erkerivaler AEK Athen. 

Selv om Basinas signerte en treårig kontrakt med Athen-klubben, rakk han bare å spille der i et halvt år. 2. februar 2009 ble han nemlig solgt til Portsmouth i Premier League. Han debuterte for laget 7. februar samme år i en ligakamp mot Liverpool. Sommeren 2010, etter at Portsmouth hadde rykket ned fra Premier League, gikk Basinas til AC Arles-Avignon i Frankrike.

## Landslagskarriere
Basinas er (per august 2010) kaptein for Hellas' landslag, som han debuterte for 18. august 1999 i en kamp mot . I 2004 var han med på å vinne EM i Portugal, etter finaleseier over vertsnasjonen.

## Titler
**Gresk liga**
* 1996 og 2004 med Panathinaikos

**Gresk cup**
* 2004 med Panathinaikos

**[[EM i fotball|EM]]**
* 2004 med Hellas 

## Referanser


## Eksterne lenker
* 
* Basinas' egen hjemmeside
Kåre Grøttum

**Kåre Idar Grøttum** (1934–2026) var en norsk jazzpianist, komponist og arrangør. Han var også programleder i NRK. 

## Liv og virke
Han var aktiv som jazzmusiker i Oslo fra midten av 1950-årene, og ledet i 1959 orkesteret ved Oslo handelsgymnasiums russerevy.  Pianisten Egil Kapstad fikk sin tidlige undervisning hos Grøttum, som så tok magistergrad i musikk ved Universitetet i Oslo 1968, stipendiat 1965-67, der han også var ø timelærer 1985-87. Det var Grøttum som komponerte «Tannpussevise» med tekst av Sissel Castberg, som ga VGs sølvskrin til artistene Svein Byhring, Ragne Tangen og Ulf Wengård.

Hans komposisjon «Småting» (med Ivar Børsum) vant Melodi Grand Prix 1972, fremført av Grethe Kausland og Benny Borg.

I 1976 ledet han TV-serien *[[Smålåt]]* sammen med Dag Åkeson Moe og Nina Matheson. For radio ledet han så *Norsk Kammerunderholdningsverksted* 1977–1978 samt *Grammoforum* 1979–1980. For Trond-Viggo Torgersen var han sentral på utgivelsene *[[Kua med fletter og juret på tvers]]* (1976) og *[[Harunosågirebort]]* (1977).

I 1980 ble han programsekretær i NRK. Grøttum var ofte i juryen for Prøysenprisen og NOPAs kåringer av årlige verk.

Fra 2002 ledet han *Rundt et Flygel* med Tine Skolmen.

## Utmerkelser
* Årets verk fra NOPA 1992 for sin CD *Fra en musikers dagbok*

## Utgivelser
* 1992: *Fra en musikers dagbok* (NOPA CD 2924). Egne komposisjoner arrangert av blant andre Egil Monn-Iversen, Helge Iberg og Øivind Westby. Fremført  av  Aage Kvalbein, Sigmund Groven, Brynjar Hoff, Petter Brambani, Kenneth Sivertsen, Åse Karin Hjelen, Erling Wicklund, Magni Wentzel, Knut Riisnæs, Per Vollestad og Aina Oldeide.
* 2015: *Rainy Days* (Losen)
* 2015: *På Jorden Et Sted* (Losen), med tekster av André Bjerke

## Film
* 1974: *Gjetergutten og ulven*, animasjonsfilm
* 1978: *Møtet med den underlege byen på havbotnen*, animasjonsfilm
* 1978: *Flyndre-Fanten og den store kloa*, animasjonsfilm
* 1978: *Over tare, tare fare…*, animasjonsfilm
* 1992: *Gulasj*

## Referanser


## Eksterne lenker
* 
*
Pictures of Elvis II

***Pictures of Elvis II*** er et samlealbum med Elvis Presley, utgitt i 1984.

## Sporliste

# «I Was the One»
# «Blue Suede Shoes»
# «Tutti Frutti»
# «Blue Moon»
# «Lawdy Miss Clawdy»
# «Love Me Tender»
# «(Let Me Be Your) Teddy Bear»
# «Loving You»
# «Jailhouse Rock»
# «Trying to Get to You»
# «Anyway You Want Me (That's How I Will Be)»
# «Just Because»

## Eksterne lenker
Sandler

**Sandler** er etternavnet til blant annet: 

* Adam Sandler (f. 1966), en amerikansk skuespiller, komiker, filmprodusent og musiker.
* Jaqueline «Jackie» Titone Sandler (f. 1974), en amerikansk skuespillerinne og modell. 
* Örjan Sandler (f. 1940), en svensk tidligere skøyteløper.
* Rickard Sandler (1884 &ndash; 1964), en svensk politiker som var Sveriges statsminister fra 1925 til 1926.
** Den svenske Regjeringen Sandler (1925-26)
Hound Dog (album)

***Hound Dog*** er et samlealbum med Elvis Presley, utgitt i 1984.

## Sporliste

# «Heartbreak Hotel»
# «I Want You, I Need You, I Love You»
# «Hound Dog»
# «Don't Be Cruel»
# «I'll Never Let You Go»
# «I Love You Because»
# «Shake, Rattle & Roll»
# «Too Much»
# «All Shook Up»
# «Money Honey»
# «I'm Counting on You»
# «My Baby Left Me»

## Eksterne lenker
*
Mikkel van Groningen

**Mikkel van Groningen** eller **Mikkel van Grønningen** var en billedskjærer som sannsynligvis var av nederlandsk opprinnelse. Fødsels- og dødsår ukjente, men han var virksom i Danmark ca. 1580-1610, da han arbeidet blant annet i  Østjylland. Han kjennes kun fra en påskrift på altertavlen i Kristrup kirke, alle øvrige verk er tilskrivinger. 

I mange år var han den foretrukne billedskjærer for Rosenkrantz-slekten på Rosenholm og derfor  finnes mange av van Groningens verk her og i de kirker og naboherregårder som var knyttet til Rosenholm i disse årene.  

Mikkel van Groningen arbeidet kun i tre. Han samarbeidet derfor med andre kunstnere, for eksempel med maleren Laurids Andersen Riber i perioden 1600-10. Groningen arbeidet utfra kjente trykte originalarbeider som han tolket om  i sin egen stil. Hans innflytelse på den jyske billedhuggerkunsten på 1600-tallet er markant.

## Kjente verk
* Herskapsstol kalt Degnestolen i Hornslet kirke ca. 1580. Utført for Jørgen Ottesen Rosenkrantz til Rosenholm slott.
* Intarsiapaneler nå i brevkammeret på Rosenholm slott (inntil ca. 1880 herskapstoler i Hornslet kirke). Utført ca. 1580. De er blant de eldste intarsiaarbeider i Danmark.
* Prekestol – Århus domkirke, år 1588.
* Altertavle – Kristrup kirke, år 1598. Dette er det eneste «signerte» og dermed eneste sikre arbeide fra van Groningens hånd.
* Skaføgårdskapet – Skaføgård, ca. 1596. Utført for Dorthe Lange, enke etter riksråd Jørgen Ottesen Rosenkrantz.
* Rosenholmskapet / Lærde Holgers skap – Rosenholm slott. Utført for Holger Rosenkrantz «den lærde» ca. 1607.

## Referanser


## Eksterne lenker
*
Klippan (andre betydninger)

**Klippan** har flere betydninger:

* Klippan, et tettsted i Skåne
* Klippan (sofa)
* Klippan kommune
* Klippans bruk